Pozdravljeni,

nahajate se v spletni skupini, ki je namenjena vsem, ki se ukvarjamo ali zanimamo za **planinsko orientacijo**. V Strokovnem odboru za orientacijo smo prepoznali težavo v obveščanju vseh potencialnih zainteresiranih o dogodkih, kot so orientacijska izobraževanja, tekmovanja Eksponent, spremembe pravilnikov, spremembe glede financiranja tekmovanj in tako dalje. Do sedaj je bila komunikacija med Odborom in orientacisti počasna, enosmerna ali celo neobstoječa, predvsem pa ni bilo orodja za komunikacijo orientacistov **med sabo**.

V Google Groups skupino 'Planinska orientacija', se lahko včlanite vsi, ki želite prejemati in pošiljati (!) **novice, vabila in obvestila v zvezi s planinsko orientacijo**. Vsakdo, ki bo s svojim e-naslovom član te skupine, bo **prejel vsak e-mail**, poslan **na naslov** planinska-orientacija@googlegroups.com. To pomeni konec dolgih verig posredovanih e-sporočil na množice naslovov! Le en naslov, in obveščeni bomo vsi.

Kaj nam je všeč pri tej ideji?

1. Relevantna sporočila bodo prejemali vsi tisti, ki so zanje zainteresirani, in hkrati nihče, ki tega ne bi želel. V skupino se je preprosto vpisati in izpisati.
2. Ne bo le Odbor tisti, ki bi lahko pošiljal sporočila članom, temveč bo **kdorkoli lahko poslal sporočilo vsem** in tako bomo enosmerno komunikacijo spremenili v komunikacijo vseh z vsemi, kar bo pripomoglo k boljši obveščenosti in tesnejšemu medsebojnemu sodelovanju. Predlogi za takšno sodelovanje:
* vabila na POT-e drugih lig (udeležba v odprti kategoriji za trening),
* vabila na interna orientacijska izobraževanja, kjer je še ostal prostor,
* prošnje za pomoč pri organizaciji ali trasiranju POT,
* prošnje za nasvet pri npr. nakupu kompasov ali prizem,
* pobude za debate o problematiki planinske orientacije,
* izpostavljanje slabosti pravilnikov POT in pravilnika za lige,
* itd.